armvectores/hy_wikipedia_2023 huggingface dataset:
Հատված

Այն ուղիղը, որը սահմանափակված է 2 կողմից կոչվում է հատված։ Այն կետը, որը հատվածը բաժանում է 2 հավասար մասերի կոչվում է հատվածի միջնակետ։ Հատվածները չափվում են՝ սանտիմետրերով (սմ), դեցիմետրերով (դմ), մետրերով (մ) և կիլոմետրերով (կմ)։ Ընտրելով չափման միավորը՝ կարելի է չափել յուրաքանչյուր հատված, այսինքն՝ նրա երկարությունն արտահայտել որևէ դրական թվով։ Եթե կետը հատվածը տրոհում է 2 հատվածների ապա հատվածի երկարությունը հավասար է այդ 2 հատվածների երկարությունների գումարին։ Երկու հավասար հատվածներ ունեն հավասար երկարություն, բայց եթե 2 հատվածներից մեկը մյուսից երկար է կամ կարճ ապա մի հատվածը մյուսից մեծ է։ Հատվածների չափման համար օգտագործում են չափման գործիքներ։ Բոլորին շատ հայտնի գործիք է քանոնը որով չափվում են փոքր երկարությունները, իսկ մեծ երկարություններ չափելու համար օգտագործում են մետր։ Իսկ ծովերում հեռավորություններ չափելու համար օգտագործում են ծովային մղոնը, որը հավասար է 1852 մետրի։


== Աղբյուրներ ==
Երկրաչափության 7-րդ դասարանի դասագիրք
Գեղարվեստական կոմբինատ (Վանաձոր)

Վանաձոր գեղարվեստական կոմբինատ,  խորհրդային շրջանի թեթև արդյունաբերության ձեռնարկություն ՀՀ Լոռու մարզկենտրոն Վանաձորում (նախկինում՝ Կիրովական)
Հիմնադրվել էր 1966 թվականին։
Թողարկում էր կուլտուր-կենցաղային, տնտեսական գործածության ու արդուզարդի ապրանքներ, պլաստմասյա իրեր, հուշանվերներ, լուսատեխնիկական սարքավորում։ 1973 թվականից կարի արտադրության մասնաճյուղ ուներ Դիլիջանում։
Արդյունաբերություն 4.0

Արդյունաբերություն 4.0 (անգլ.՝ Industry 4.0), արտադրության տեխնոլոգիաներում ավտոմատացման և տվյալների փոխանակման ընթացիկ տենդենց, որն իր մեջ է ներառում կիբեռֆիզիկական համակարգեր, իրերի համացանցը, ամպային հաշվարկումները և կոգնիտիվ հաշվարկումները։
Արդյունաբերություն 4.0-ն ստեղծում է այն, ինչն անվանել են "խելքով գործարան": Մոդուլային կառուցվածքային խելքով գործարանների մեջ կիբեռֆիզիկական համակարգերը վերահսկում են ֆիզիկական գործընթացները, ստեղծելով ֆիզիկական աշխարհի վիրտուալ պատճենը, և ապակենտրոնացված որոշումներ կայացնում։ Իրերի համացանցի մեջ կիբեռֆիզիկական համակարգերը հաղորդակցվում են և համագործակցում են մեկը մյուսի և մարդկանց հետ իրական ժամանակում, և ծառայությունների համացանցի միջոցով ինչպես ներքին, այնպես էլ խաչակազմակերպչական (cross-organizational) ծառայությունները առաջարկվում են և օգտագործվում են արժեքի հաշվեգրման շղթայի (value chain-ի) մասնակիցների կողմից։


== Ծանոթագրություններ ==


== Արտաքին հղումներ ==
Industry 4.0 - Only One-Tenth of Germany's High-Tech Strategy
Cloud-based design and manufacturing
Industrie 4.0 Archived 2014-07-05 at the Wayback Machine. – Hightech-Strategie der Bundesregierung
Bundesministerium für Forschung und Entwicklung Archived 2019-05-05 at the Wayback Machine. - Zukunftsprojekt Industrie 4.0
Plattform Industrie 4.0
Recommendations for implementing the strategic initiative INDUSTRIE 4.0 Archived 2015-05-28 at the Wayback Machine. English edition - www.plattform-i40.de/
BMBF-Spitzencluster"Intelligente technische Systeme OstwestfalenLippe it's OWL
Exzellenzcluster Integrative Produktionstechnik für Hochlohnländer
Communication in Industry 4.0
Հենրիկ Գրիգորյանց

Հենրիկ Պետրոսի Գրիգորյանց (հունվարի 2, 1945(1945-01-02), Թբիլիսի, Վրացական ԽՍՀ, ԽՍՀՄ), փիլիսոփայական   գիտությունների  թեկնածու, պրոֆեսոր, ՀՀ ազգային ժաղավի նախկին պատգամավոր։


== Կենսագրություն ==
Ծնվել է  1945 թվականի հունվարի 2-ին Թբիլիսի քաղաքում։ 1969 թվականին ավարտել է Երևանի Վ.Բրյուսովի անվան օտար լեզուների  պետական մանկավարժական  ինստիտուտը։ Բանասեր է,  փիլիսոփայական   գիտությունների  թեկնածու, պրոֆեսոր։
1969-1972 թվականներին Վ.Բրյուսովի անվան օտար լեզուների  ինստիտուտում  եղել է դասախոս, 1972-1991 թվականներին Երևանի Կոմիտասի   անվան  պետական  կոնսերվատորիայում՝  ավագ  դասախոս, դոցենտ, դեկան, ամբիոնի վարիչ, 1991-1994 թվականներին եղել է  Երևանի  պետական հումանիտար  քոլեջի  տնօրեն, 1994-1995 թվականներին Մոսկվայի պետական  բաց համալսարանի հրավիրված պրոֆեսոր, 1995-1999 թվականներին՝ «Ինտերլինգվա» լեզվագիտական համաալսարանի ռեկտոր։
1999 թվականի նոյեմբերի  5-ին ընտրվել է Հայաստանի  Ազգային ժողովի  պատգամավոր՝ «Միասնություն»  դաշինքի համամասնական ընտրացուցակով (ՀԺԿ)։ ԱԺ  գիտության, կրթության մշակույթի և երիտասարդության հարցերի մշտական հանձնաժողովի անդամ։  «Միասնություն»  խմբակցության անդամ։  Անկուսակցական։
Ամուսնացած է, ունի երկու երեխա։


== Ծանոթագրություններ ==
Խորոշևսկի գյուղական խորհուրդ (Խարկովի մարզ)

Խորոշևսկի գյուղական խորհուրդ  (ուկրաիներեն՝ Хорошівська селищна рада), Ուկրաինայի Խարկովի մարզի Խարկովսկի շրջանում։
2001 թվականի տվյալներով Խորոշևսկի գյուղական խորհրդում բնակվում էր 4620 մարդ։ Բնակավայրը զբաղեցնում է 28.2 կմ² տարածք։ Բնակչության խտությունը կազմում էր 163.83 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վախրունիխա

Վախրունիխա (ռուս.՝ Вахруниха), գյուղ Ռուսաստանի Դաշնության Վոլոգդայի մարզի Խարովսկի շրջանում՝ Սոխտա գետի ափին։
Մտնում է Ազլեցկոե գյուղական համայնքի կազմի մեջ, վարչատարածքային բաժանման տեսանկյունից՝ Ազլեցկի գյուղխորհրդի կազմի մեջ։
Շրջանի վարչական կենտրոնից՝ Խարովսկից, գտնվում է 61 կմ հեռավորության վրա, իսկ մունիցիպալ կազմավորման կենտրոն Պոպովկայից՝ 7 կմ։ Ամենամոտ բնակավայրերն են՝ Պիչիխա, Լոբանիխա, Տիմոնիխա, Ալֆերովսկայա։
2002 թվականի համառուսաստանյան մարդահամարի համաձայն՝ բնակչությունը կազմում է ընդամենը 2 մարդ։


== Ծանոթագրություններ ==


== Արտաքին հղումներ ==
Վախրունիխան(չաշխատող հղում) Վոլոգդայի մարզի բնակավայրերի ռեեստրում
I Have Nothing (երգ, Ուիթնի Հյուսթոն)

«I Have Nothing» (հայերեն՝ «Ես ոչինչ չունեմ »), ամերիկացի երգչուհի Ուիթնի Հյուսթոնի երգը «Թիկնապահը» ֆիլմից (1992): Սկզբում այն կարելի էր գնել այդ ֆիլմի սաունդթրեքերի ալբոմում, իսկ 1993 թվականի փետրվարի 20-ին երգը թողարկվել է նաև որպես առանձին սինգլ։ Այն վերը նշված ալբոմի երրորդ սինգլն էր՝ «I Will Always Love You»-ից և «I’m Every Woman»-ից հետո։


== Քննադատների կարծիք ==
«USA Today» թերթից Ջեյմս Թ. Ջոնսը նկարագրել է «I Have Nothing» և «Run To You» երգերը որպես «օպերային կոլորատուրային ալտոյից սնվող գրավիչ բալլադներ»։ Նման արձագանք է հայտնել նաև «New York Times»-ից Սթիվեն Հոլդենը՝ գրելով, որ այդ երկու երգերը «հնչեղ ստանդարտ բալլադներ են, որոնց նկատմամբ Հյուսթոնը կիրառում է իրեն հատուկ հզորագույն մատուցումը»։ «AllMusic» կայքից Սթիվեն Թոմաս Էրլեվայնը «Թիկնապահը» ֆիլմի սաունդթրեքի՝ 2000-ական թվականների իր գրախոսականում «I Have Nothing» երգն անվանել է «ուրբանիստական փոփ ժանրի առաջնակարգ երգ, որը հմտորեն ցույց է տալիս Հյուսթոնին իր ձևի գագաթնակետին»։ «Billboard»-ից Չակ Թեյլորը Բրիթնի Սփիրսի մասին իր՝ 1998 թվականի հոկտեմբերի 24-ի համարի հոդվածում երգը նկարագրել է որպես «փքուն և ծայրահեղ բարդ»։ «MTV»-ից Ջեյմս Մոնթգոմերին երգն անվանել է «անմատչելի»։ Իսկ «Chicago Tribune»-ից Յան Դե-Նոքը երգը պարզապես անվանել է «ևս մեկ ցնցող բալլադ «Թիկնապահը» ֆիլմից»։


== Հանրության ընդունում և մրցանակներ ==
«I Have Nothing» երգն «Օսկարի» է առաջադրվել «Լավագույն օրիգինալ երգ» անվանակարգում (մրցանակաբաշխությունը տեղի է ունեցել 1993 թվականի մարտի 29-ին։ Բացի այդ, հեղինակներ Դևիդ Ֆոսթերը և Լինդա Թոմփսոնը արժանացել են «Գրեմմի» մրցանակի՝ որպես «Լավագույն երգ, որը հատուկ գրվել է կինոյի, հեռուստատեսության կամ տեսողական տեղեկատվության այլ կրողի համար» (մրցանակաբաշխությունը տեղի է ունեցել 1994 թվականի մարտի 1-ին)։ Երգն առաջադրվել է «Soul Train Music Award» մրցանակի՝ որպես «Լավագույն R&B սինգլ, կանայք», որը հաղթել է Թոնի Բրեքսթոնի «Breathe Again» երգը (մրցանակաբաշխությունը տեղի է ունեցել 1994 թվականի մարտի 15-ին)։ Ֆոսթերն ու Թոմփսոնը երգի համար ստացել են «BMI Film & Television Award» մրցանակ՝ որպես «Ամենակատարվող երգ ֆիլմից» (մրցանակաբաշխությունը տեղի է ունեցել 1994 թվականի մայիսի 17-ին)։


== Ծանոթագրություններ ==


== Արտաքին հղումներ ==
«I Have Nothing» ՅուԹյուբում
Բոյադի (այլ կիրառումներ)

Բոյադի, կարող է վերաբերել՝

Բոյադի - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բոյադի - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Պիլլիկու

Պիլլիկու (էստ․՝ Põlliku), գյուղ Էստոնիայի Ռապլամաա նահանգի Կաիու շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Եպիսկոպոսի խաչքար (1540, Հայրավանք)

Եպիսկոպոս խաչքար, գտնվում է Հայաստանի Գեղարքունիքի մարզի Հայրավանք գյուղի հյուսիսարևելյան հատվածում՝ Հայրավանք վանական համալիրի արևմտյան պատին դիմաց՝ պատվանդանին, քիվը կոտրված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.59/1.1.3.4)։


== Տեղադրություն ==
Խաչքարն կանգնեցված է Հայրավանք գյուղի հյուսիս-արևելյան հատվածում՝ Հայրավանք վանական համալիրի արևմտյան պատին դիմաց՝ պատվանդանին։


== Վիմական արձանագրություն ==
ճակատին և խորանի կողքին պահպանվել է 2 տող վիմական արձանագրություն.

... ԵՊԻՍԿՈՊՈՍՆ
ԹՎ :ՋՁԹ: (1542)Համաձայան արձանագրության՝ խաչքարը կանգնեցրել է ոմն եպիսկոպոս՝ 1540 թվականին։


== Տես նաև ==
Հայրավանք


== Ծանոթագրություններ ==
Դոգմատիզմ

Դոգմատիզմ (հուն. dogma - ուսմունք, կարծիք բառից), մի սկզբունք, որը բնութագրում է բարոյական ուսմունքի հանդեպ մարդու վերաբերմունքը, որին կողմնակից է հենց ինքը։ Դոգմատիզմի որպես երևույթի առանձնահատկությունն այն է, որ մարդու վերաբերմունքն ընդդեմ այլ ուսմունքների և երևույթների՝ հիմնվում է անհերքելի, միանշանակ, քննարկման չենթակա դրույթների վրա։ 
Դոգմատիզմ տերմինն օգտագործվում է փիլիսոփայության, Աստվածաբանության և քաղաքականության մեջ։


== Ընդհանուր նկարագրություն ==
Ենթադրում է կուրորեն հավատալ ու հետևել որևէ բարոյականության դրույթներին կամ պահանջներին, առանց նրանց բանական հիմնավորման և հասարակական նշանակության ըմբռնման, այդ պահանջների անվերապահ պահպանում, առանց վերլուծելու այն հստակ իրադրությունը, որտեղ նրանք իրականացվում են, և սոցիալական հետևանքները, որոնք այդտեղից բխում են։ Դոգմատիզմի մասնավոր դրսևորումներն են, օրինակ բարոյական ֆորմալիզմը, մոլեռանդությունը և ծայրահեղական ահաբեկչությունը։
Դոգմատիզմը հենվում է հավիտենական և ընդհանուր բարոյական սկզբունքների գոյության մասին եղած պատկերացումների վրա՝ Աբսոլյուտիզմ, որոնք կապված չեն հասարակության պատմության հետ, պիտանի են ցանկացած սոցիալական իրադրության համար։ Այն առավելապես բնորոշ է կրոնական բարոյականությանը, որտեղ պայմանավորված ու սահմանված են բարոյական սկզբունքների ամբողջություններ և անհերքելի են։
Դոգմատիզմը հաճախ արտահայտվում է համընգրկող բարոյական կոդեքս ստեղծելու փորձերում, որը կկանխատեսեր բարոյական գործունեության բոլոր բազմազան դեպքերը։ Սովորաբար հավակնելով սկզբունքայինության՝ դոգմատիզմը իրականում աղավաղում է բարոյականության արմատական սկզբունքների իմաստը, քանի որ մեխանիկորեն տեղափոխում է որոշակի իրադրությանը համապատասխանող պահանջները այլ պայմանների վրա, որտեղ այդ պահանջները կորցնում են իրենց ուժը կամ նույնիսկ վերածվում իրենց հակադրության։


== Ծանոթագրություններ ==
Դավիթ Ասատրյան

Դավիթ Գեղամի Ասատրյան (ապրիլի 7, 1940(1940-04-07), Երևան, Հայկական ԽՍՀ, ԽՍՀՄ), ռադիոտեխնիկայի բնագավառի գիտնական։ Տեխնիկական գիտությունների դոկտոր (2001)։


== Կենսագրություն ==
1962 թվականին ավարտել է Երևանի պոլիտեխնիկական ինստիտուտը։ 1967-1978 թվականներին աշխատել է տարբեր հաշվողական կենտրոններում, 1978-2002 թվականներին՝ Ռադիոֆիզիոլոգիական չափումների ԳՀԻ-ում, 1998-2002 թվականներին՝ փոխտնօրեն, 2001 թվականից՝ ՀՀ ԳԱԱ Ինֆորմատիկայի և ավտոմատացման հիմնախնդիրների ինստիտուտում։


== Գործունեություն ==
Աշխատանքները վերաբերում են տվյալների, ազդանշանների և պատկերների մշակման մաթեմատիկական մեթոդներին, կիրառական ռադիոֆիզիկայում ճառագայթող օբյեկտների բնութագրերի չափման և տվյալների մաթեմատիկական մշակման եղանակներին, գիտության տարբեր բնագավառներում դրանց կիրառման և մոդելավորման խնդիրներին։ Համահեղինակ է «Հավանականություն և կիրառական վիճակագրություն» (2000) բուհական դասագրքի։


== Պարգևներ ==
ՀԽՍՀ պետական մրցանակակ, 1985


== Երկեր ==
Ասատրյան Դ. Գ., Հավանականություն և կիրառական վիճակագրություն (բուհական դասագիրք), 2000 (համահեղինակ)։


== Ծանոթագրություններ ==
Գենուտ

Գենուտ, Հունուտ, լեռնագագաթ Արարատի, Վայոց ձորի մարզի և Նախիջևանի սահմանագլխին, համանուն լեռներում, Զանգակատուն գյուղից 2,5 կմ հարավ–արևելք։ Բարձրությունը 2066 մ է։


== Ծանոթագրություններ ==
Պառակտում (մուլտֆիլմ)

«Պառակտում» (Շիզոֆրենիա), ֆրանսիական կարճամետրաժ մուլտֆիլմ Հենրի անունով տղամարդու մասին, որն ուղղակի կերպով բախվում է երկնաքարին։


== Պարգևներ ==
2008- Կաննի կինոփառատոն-Մրցանակ՝ «Կոդակ» ընկերության լավագույն կարճամետրաժ ֆիլմի համար։


== Սյուժե ==
Այս կարճամետրաժ ֆիլմը պատմում է մի տղայի մասին, ում անունը Հենրի է։ Նրա կյանքը մոխրագույն է, միապաղաղ և տխուր, ոչինչ նրա կյանքում չի փոխվում։ Բայց ահա, իրադրությունների զարմանալի շրջադարձ։ Հենրիի վրա է ընկնում 150 տոննա երկնաքարը։ Թվում է, որ այդ դեպքից հետո հնարավոր չէ ապրել, բայց դա այստեղ տեղի չի ունենում։ Նա ողջ է մնում, բայց ձեռք բերում մի թերություն։ Հենրին հեռանում է իր մարմնից 91 սմ՝ ուղիղ իմաստով։ Այդ դեպքից հետո նա սկզբից սկսում է սովորել ապրել։ Նա նկարում է պատեր, հեռախոս և կահույք։ Եվ ահա մտածում, որ ամեն բան կարգավորվել է։ Բայդ դա այդպես չէ։ Այդ թերությունը խանգարում է նրա կյանքին։ Բայց Հենրին չի հանձնվում։ Նա նստում է մեքենա և գնում դաշտ։ Այնտեղ կրկին նրան հանդիպում է գիսաստղ։ Նա մտածում է, որ ամեն բան ավարտվում է, բայց ոչ։ Դառնում է ավելի վատ։ Նա տեղաշարժվում է 75 սմ ներքև։ Հոգեբանը ոչ մի կերպ չի կարողանում օգնել Հենրիին։ Նայելով այս կարճամետրաժը հասկանում ես, թե ինչի կարող է հասցնել քարացածությունն ու սթրեսը։ Եվ մարդը տեղաշարժվում է ինքն իրենից՝ այս պարագայում 91 սմ։ Հանդիսատեսը ինքն է ընտրում, արդյոք սա Հենրիի մտահնարքն է, թե՞ իրականություն։


== Լրացուցիչ ==
Սցենարը՝ Ջերեմի Կլապին, Ստեֆանի Պիերա
Պրոդյուսեր՝ Վենդի Գրիֆֆիտսմ Ստեֆանի Պիերա
դերակատարումը՝ Ժյուլիեն Բոյսելիո


== Հղումներ ==
Ֆիլմի տեսություն Archived 2012-07-22 at the Wayback Machine.
Իրսինա

Իրսինա  (իտալերեն՝ Irsina), կոմունա Իտալիայում, Բազիլիկատա մարզում՝ Մատերա գավառում։
Բնակչությունը կազմում է 5564 մարդ (2004 թվական), բնակչության խտությունը կազմում է 22 մարդ/կմ²։ Զբաղեցնում է 262 կմ² տարածք։ Փոստային ինդեքսն է՝ 75022։ Հեռախոսային կոդը՝ 0835։


== Արտաքին հղումներ ==
Տեղեկություններ Իրսինայի մասին (իտալ.)
Աննա Կոստանյան

Աննա Մայիսի Կոստանյան՝ (հունվարի 17, 1987(1987-01-17), Երևան, Հայկական ԽՍՀ, ԽՍՀՄ), հայ լեզվաբան, քաղաքական գործիչ, ՀՀ ԱԺ 7-րդ գումարման պատգամավոր։ «Լուսավոր Հայաստան» խմբակցության անդամ։


== Կենսագրություն ==
Աննա Մայիսի Կոստանյանը ծնվել է 1987 թվականի հունվարի 17-ին, Երևանում։


== Կրթություն ==
2008 թվականին ավարտել է Երևանի Վ. Բրյուսովի անվան պետական լեզվահասարակագիտական համալսարանը։ 2017 թ. ավարտել է ԵԽ քաղաքական դասընթացների Երևանյան դպրոցը։


== Աշխատանք ==
2008-2012 թթ. եղել է «Իմեգա Սերվիս» ՍՊԸ տուր-օպերատոր, թարգմանիչ։ 2013-2016 թթ.` «Ջի դիզայն» ՍՊԸ նախագծերի ղեկավար։ 2017- 2018 թթ.` «Apricot Project» ՍՊԸ մարկետինգի բաժնի կոորդինատոր, մարդկային ռեսուրսի կառավարման եւ արտաքին կապերի պատասխանատու։ 2018 թ. մայիս հունիս` «MBG Hospitality» ՍՊԸ մարկետինգի կոորդինատոր, հասարակայնության հետ կապերի պատասխանատու։
2018 թվականին ընտրվել է ՀՀ ԱԺ պատգամավոր Լուսավոր Հայաստան կուսակցության համապետական ընտրական ցուցակով։


== Քաղաքական գործունեություն ==
2015 թվականից Լուսավոր Հայաստան կուսակցության հիմնադիր անդամ է։ 2017 թվականին եղել է ՀՀ ԱԺ պատգամավորի թեկնածու ԵԼՔ դաշինքից։


== Ընտանեկան կարգավիճակ ==
Ամուսնացած է, ունի երկու զավակ։


== Ծանոթագրություններ ==
Նովոոլենովկա (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ՆովոոլենովկաՆովոոլենովկա (ուկրաիներեն՝ Новооленівка), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Նովոոլենովկա գյուղում բնակվում էր 245 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոքր Սորդուկ

Փոքր Սորդուկ (ռուս.՝ Малый Сордук), գետ Ռուսաստանում, հոսում է Նագորսկի շրջանում, Կիրովի մարզում։ Գետաբերանը տեղակայված է Մոլոմա գետի աջ ափին՝ 18 կմ հեռավորության վրա։ Գետի երկարությունը 15 կմ է։
Գետը սկիզբ է առնում Հյուսիսային Ուրալի լեռներում, Նագորսկ գյուղից 28 կմ արևմուտք։ Գետը հոսում է հյուսիս-արևմուտք անմարդաբնակ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100031181
Հիդրոլոգիական ուսումնասիրությունների կոդը - 111103118
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռոզենդալ

Ռոզենդալ (հոլ.՝ Rozendaal ( արտասանություն)), համայնք Նիդերլանդների Խելդերլանդ մարզում։ Տարածքը 27,92 կմ² է, բնակչությունը՝ 1.532 (2011)։ Մեկ շնչի տարեկան միջին եկամուտը 19.000 եվրո է։
Սելվացանո Դենտրո

Սելվացանո Դենտրո(իտալերեն՝ Selvazzano Dentro), կոմունա Իտալիայում, գտնվում է Վենետո մարզում՝ Պադովա գավառում։
Բնակչությունը 19175 մարդ, բնակչության խտությունը 1009 մարդ/կմ²։ Զբաղեցնում է 19 կմ² տարածք։ Փոստային ինդեքս՝ 35030։ Հեռախոսային կոդ՝ 049։
Հովանավոր սուրբտ Միքայել հրեշտակապետն է։ 


== Ծանոթագրություններ ==
Հեիկո Մաաս

Հեիկո Մաաս (գերմ.՝ Heiko Josef Maas, սեպտեմբերի 19, 1966(1966-09-19), Սաարլուիս, Սաարլանդ, Գերմանիայի Ֆեդերատիվ Հանրապետություն), գերմանացի քաղաքական գործիչ, Գերմանիայի սոցիալ-դեմոկրատական կուսակցության (ԳՍԴԿ) անդամ։ 2018 թվականի մարտի 14-ից Գերմանիայի արտգործնախարարն է Անգելա Մերկելի չորրորդ կառավարությունում։ Դրանից առաջ, 1999 թվականից եղել է ԳՍԴԿ խմբակցության ղեկավարը Սաարլենդի Լանդթագում և Գերմանիայի արդարադատության նախարարը` 2013-2018 թվականներին։


== Կենսագրություն ==
Իրավագիտություն սովորել է Սաարի համալսարանում։ 1996 թվականից ընտրվել է Սաարլենդի Լանդթագի պատգամավոր։
2000 թվականին Մաասը ղեկավարել է սոցիալ-դեմոկրատների կուսակցության խմբակցությունը, իսկ 2001 թվականից կուսակցության դաշնային կառավարության անդամ է։
Եղել է Սաարլենդի շրջակա միջավայրի պահպանության, էներգետիկայի և տրանսպորտի նախարար (1998-1999), Սաարլենդի փոխվարչապետ` էկոնոմիկայի, աշխատանքի, էներգետիկայի և տրանսպորտի նախարար (2012-2013)։
2013-2018 թվականներին եղել է Արդարադատության և սպառողների պաշտպանության դաշնային նախարար։
2018-ի մարտի 14-ից Գերմանիայի արտգործնախարարն է։
2020 թվականին, ռուս-գերմանական պատմաբանների հանձնաժողովի համանախագահ Անդերաս Վիրշինգի հետ համատեղ «Շպիգել» ամսագրում հոդված է հրապարակել՝ նվիրված Երկրորդ աշխարհամարտի ավարտի 75-ամյակին, որտեղ պատերազմը սանձազերծելու համար մեղադրվում է միայն Գերմանիան։


== Ծանոթագրություններ ==


== Արտաքին հղումներ ==
Պաշտոնական էջ
Հեիկո Մաաս Internet Movie Database կայքում
Heiko Maas at wahl.de
Ֆուրն Կաբարդես

Ֆուրն Կաբարդես (ֆր.՝ Fournes-Cabardès), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 66 մարդ, բնակչության խտությունը` 5.30 մարդ/կմ²։ Բնակավայրը զբաղեցնում է 12.45 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 125 կմ արևմուտք, Կարկասոն քաղաքից` 16 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 40 աշխատունակ (15-64 տարեկան)  բնակիչ, որոնցից ակտիվ էին 26-ը, իսկ ոչ ակտիվները` 14։ Ակտիվության ցուցանիշը կազմում է 65,0 %։ 26 աշխատունակ մարդկանցից աշխատել է 22 անձ (15 տղամարդ և 7 կին)։ Գործազուրկ են եղել 4 անձ (3 տղամարդ և 1 կին)։ 14 անաշխատունակներից 3-ը եղել են աշակերտներ կամ ուսանողներ, 6-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Մհեր Տերտերյան

Մհեր Հայկի Տերտերյան (մարտի 23, 1977(1977-03-23), Երևան, Հայկական ԽՍՀ, ԽՍՀՄ), հայ քաղաքական գործիչ, գործարար, ՀՀ նախկին վարչապետ Կարեն Կարապետյանի խորհրդական։


== Կենսագրություն ==
1994-1999 թվականներին սովորել է Սանկտ Պետերբուրգի պետական տնտեսագիտական համալսարանի բանկային գործ մասնագիտությունը։
2001 թվականից մինչ այժմ զբաղվում է ձեռնարկատիրական գործունեությամբ։
2005 թվականից Ղազախստանի հայկական «Ուրարտու» համայնքի փոխնախագահն է։
2013 թվականից Ղազախստանի գործարարների տարածաշրջանային պալատի նախագահության անդամ է։
2013 թվականից Ղազախստանի Ազգային պալատի Ագրո-արդյունաբերական համալիրի կոմիտեի անդամ։
2014 թվականից Ղազախստանի գյուղատնտեսության նախարարի խորհրդի անդամ է։
2017 թվականին տեղափոխվել և մշտական բնակություն է հաստատել ՀՀ-ում։
2017-2018թթ եղել է ՀՀ վարչապետ Կարեն Կարապետյանի խորհրդական։
2018 թվականից ռազմարդյունաբերական ձեռնարկությունների միության անդամ է։


== Բիզնես գործունեություն ==
Մհեր Տերտերյանը Վայոց ձորի Ռինդ գյուղում սեփականության իրավունքով ունի ավելի քան 300 հա հողատարածք, որի վրա տնկվում են խաղողի այգիներ և կառուցվում է գինեգործարան։ Այդ հողատարածքում նա տեղադրել է Հայաստանի Հանրապետության ամենամեծ դրոշը։


== Ընտանիք ==
Ամուսնալուծված է, ունի երեք երեխա


== Ծանոթագրություններ ==


== Արտաքին հղումներ ==
Հայաստան. միֆ և իրականություն
Հայ հասարակության արժեքային ճգնաժամը
Նախիջևանի առանձին համազորային բանակ

Անվան այլ կիրառումների համար տե՛ս՝ 5-րդ բանակային կորպուս (այլ կիրառումներ)Նախիջևանի առանձին համազորային բանակ (Նախիջևանի ԱՀԲ, ՆԻՀ ԱՀԲ) (ադրբ.՝ Naxçıvan Əlahiddə Ümumqoşun Ordusu), Նախիջևանի Ինքնավար Հանրապետությունում Ադրբեջանական Հանրապետության Զինված ուժերի հատուկ ստորաբաժանում։ ԱՀԲ հրամանատարն է ԱՀ Պնախարարի տեղակալ, գեներալ-լեյտենանտ Քերեմ Մուսթաֆաևը:


== Պատմություն ==
Նախիջևանի առանձին համազորային բանակ կազմավորվել է 5-րդ բանակային կորպուսի հիման վրա՝ Ադրբեջանական Հանրապետության նախագահ Իլհամ Ալիևի 2013 թվականի դեկտեմբերի 18-ի «Ադրբեջանական Հանրապետության պաշտպանության նախարարության կանոնադրության հաստատման վերաբերյալ» (ադրբ.՝ Azərbaycan Respublikası Müdafiə Nazirliyi haqqında Əsasnamənin təsdiq edilməsi barədə) հրամանագրի համաձայն։
Ադրբեջանական Հանրապետության նախագահ Իլհամ Ալիևի 2014 թվականի մայիսի 14-ի հրամանագրով ԱՀ ԶՈՒ գեներալ-լեյտենանտ Քերեմ Մուսթաֆաևը նշանակվել է ԱՀ պաշտպանության նախարարի տեղակալ – Առանձին համազորային բանակի հրամանատար։


== Կազմ ==
Համաձայն որոշ աղբյուրների, Նախիջևանի ԱՀԲ թվաքանակաը կազմում է մոտավորապես 20-40 հազար զինծառայող։ Բացի այդ, Նախիջևանում է տեղակայված հարձակվողական համակարգերով զինված Թուրքիայի ԶՈՒ բազմահազարանոց էքսպեդիցիոն կորպուսը։


== Արտաքին հղումներ ==
Նախիջևանի հատուկ բանակը չի կարող պատնեշ հանդիսանալ հայկական զորքից (ռուս.)


== Ծանոթագրություններ ==
Նյուվ Յու (այլ կիրառումներ)

Նյուվ Յու, կարող է վերաբերել՝

Նյուվ Յու - գետ Ռուսաստանում, հոսում է Կոմի Հանրապետությունով
Նյուվ Յու - գետ Ռուսաստանում, Պուչկոմայի վտակը
Ռիբոնուկլեազներ

Ռիբոնուկլեազներ (ՌՆԹ-ազներ, անգլ.՝ Ribonuclease, RNase), ռիբոնուկլեինաթթուների ճեղքումը կատալիզող ֆերմենտներ։ Մեծ առանձնահատկություն են ցուցաբերում նուկլեոտիդների հիմքերի նկատմամբ (տարբեր նուկլեոտիդների միջև եղած կապերը ճեղքվում են տարբեր ռիբոնուկլեազներով)։
Պանկրեատիկ ռիբոնուկլեազն անջատվել է ցուլի ենթաստամոքսային գեղձից։ Դա առաջին ֆերմենտային սպիտակուցն է, որի առաջնային կառուցվածքը՝ բաղադրության մեջ մտնող ամինաթթուների հաջորդականությունը, լրիվ ուսումնասիրված է (1960-1962)։ Պարզվել է, որ նշված ֆերմենտի պոլիպեպտիդային շղթան կազմված է 124 ամինաթթվային մնացորդից։ Այդ ֆերմենտը սինթեզվել է 1969 թվականին։
Ռիբոնուկլեազները կենսաքիմիայում կիրառվում են նուկլեոտիդների հաջորդականությունը ՌՆԹ-ում պարզելու, բժշկության մեջ՝ որոշ վիրուսային հիվանդություններ բուժելու նպատակով։


== Ծանոթագրություններ ==


== Արտաքին հղումներ ==
База данных ферментов IUBMB для КФ 3.1
Integrated Enzyme Database for EC 3.1


== Գրականություն ==
D’Alessio G and Riordan JF, eds. (1997) Ribonucleases: Structures and Functions, Academic Press.
Gerdes K, Christensen SK and Lobner-Olesen A (2005). «Prokaryotic toxin-antitoxin stress response loci». Nat. Rev. Microbiol. (3)։ 371—382.
Պսետուն

Պսետուն, գյուղակ Արևմտյան Հայաստանում, Բիթլիսի վիլայեթի Սասունի Փսանք գավառակում։ Գտնվում էր Մարութակ լեռան մոտ։
XX դարի սկզբին ուներ 4 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կուրունդուս

Կուրունդուս (ռուս.՝ Курундус), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Իզիլի գետի աջ ափին՝ 28 կմ հեռավորության վրա։ Գետի երկարությունը 27 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200006285
Հիդրոլոգիական ուսումնասիրությունների կոդը - 115200628
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էռալա

Էռալա (էստ․՝ Erala), գյուղ Էստոնիայի Տարտումաա նահանգի Տառտու շրջանում։
2011 թվականի տվյալներով գյուղում բնակվում էր 225 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Boulevard of Broken Dreams

«Boulevard of Broken Dreams», ամերիկյան փանկ ռոք խումբ Green Day-ի յոթերորդ ստուդիական ալբոմի՝ American Idiot-ի երկրորդ սինգլ։ Սինգլը թողարկվել է 2004 թվականի նոյեմբերի 29-ին։ 


== Երգացանկ ==


=== CD1 ===
"Boulevard of Broken Dreams" - 4։21
"Letterbomb" (live) - 3։58


=== CD2 ===
"Boulevard of Broken Dreams" - 4։21
"American Idiot" (live) - 4։12
"She's a Rebel" (live) - 2։03


=== CD սլիվ ===
"Boulevard of Broken Dreams" - 4։21
"Letterbomb" (live) - 3։57


=== 7" ===
Ա կողմ

"Boulevard of Broken Dreams" - 4։21Բ կողմ

"Letterbomb" (live) - 3։58


== Վարկանշային աղյուսակ ==


== Ծանոթագրություններ ==
Հագս

Անվան այլ կիրառումների համար տե՛ս՝ Հագս (այլ կիրառումներ)Հագս, գյուղ Արևմտյան Հայաստանում, Խարբերդի վիլայեթի Դերսիմի գավառի Կըզըլքիլիսեի գավառակում։ Գտնվում էր Սիմ լեռան արևմտյան ստորոտին։
Հագսից ոչ հեռու գտնվում էր պատմական Հագսի ավերակները։


== Բնակչություն ==
XX դարասկզբին ուներ 220 հայ, 960 քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Օսյոտր (գետ)

Օսյոտր (ռուս.՝ Осётр), գետ Ռուսաստանում (Տուլայի մարզ, Մոսկվայի մարզ, Ռյազանի մարզ)։


== Աշխարհագրություն ==
Օսյոտր գետը սկիզբ է առնում Միջինռուսական բարձրավայրից և թափվում է Օկա (գետ)։ Գետը պատկանում է Կասպից ծովի ավազանին։


== Հիդրոգրաֆիա ==
Օսյոտր գետի երկարությունը կազմում է 228 կմ, ավազանի մակերեսը՝ 3480 կմ2 է։ Գետի ջրի ծախսը միջինում կազմում է 13,3 մ3։


== Վտակներ ==
Օսյոտր գետի վտակներն են աջից՝ Մատիրկա, Ունիցա, Օսյոտրիկ, Վելիշկա, Պաչոգա, Պոլոսնյա, Վենևկա, ձախից՝ Տյուֆիտկա, Նիզնանկա, Կուդեսնա, Բերեզինկա, Մորդվես, Ռուդիցա, Վերկուշա (Լեսնայա Վերկուշա) գետերը։


== Տես նաև ==
Գետ
Ակունք և Գետաբերան
Ղանթար (այլ կիրառումներ)

Ղանթար, կարող է վերաբերել՝

Ղանթար - հին Երևանի առևտրական հրապարակ։ Գտնվում էր կապույտ մզկիթին կից՝ ներկայիս Կոմայգու տարածքում
Ղանթար - գյուղ Արևմտյան Հայաստանում, Դիարբեքիրի վիլայեթի Մարդինի գավառում
Սեպա (գյուղ, Կաառմա շրջան)

Անվան այլ կիրառումների համար տե՛ս՝ ՍեպաՍեպա (էստ․՝ Sepa), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անատոլի Սլյուսար

Անատոլի Սլյուսար (ռուս.՝ Анато́лий Алексе́евич Слюса́рь, նոյեմբերի 8, 1934(1934-11-08) - սեպտեմբերի 18, 2013(2013-09-18)), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
Ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1988 թվականից զբաղվել է դիվանագիտական գործունեությամբ։

1988 թվականի մայիսի 30-ից մինչև 1991 թվականի դեկտեմբերի 25-ը Հունաստանում եղել է ԽՍՀՄ արտակարգ և լիազոր դեսպան։ Այնուհետև եղել է Մոսկվայի պետական համալսարանի դիվանագիտության ամբիոնի պրոֆեսոր, ՄԱԿ-ի արտաքին քաղաքական ասոցիացիայի և Ռուսաստանի աջակցության ասոցիացիայի վարչության անդամ։


== Դիվանագիտական աստիճան ==
Արտակարգ և լիազոր դեսպան։


== Հրապարակումներ ==
Внешние связи Европейского Союза: Учебное пособие/Ю.А. Матвеевский, А.А. Слюсарь; МГИМО(У) МИД России. Ин-т европейского права. – М.: МГИМО, 2001. – 98 c.


== Ծանոթագրություններ ==


== Արտաքին հղումներ ==
Անատոլի Սլյուսար - Ինտերնատի առաջին գերազանցիկ Archived 2019-03-17 at the Wayback Machine.
(3290) Ազաբու

(3290) Ազաբու (անգլ.՝ Azabu), աստերոիդ աստերոիդների գոտու արտաքին մասում։ Հայտնաբերվել է 1973 թվականի սեպտեմբերի 19-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,962786 ա. մ., առավելագույնը մոտենում է 3,4638 ա. մ. հեռավորության վրա և հեռանում 4,4618 ա. մ.։ Արեգակի շուրջ մեկ ամբողջական պտույտ է կատարում 2881,37 երկրային օրվա ընթացքում, իր ուղեծրով շարժվելով միջինում 0,124941 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3290) Ազաբու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պերմի երկրամաս

Պերմի երկրամաս (ռուս.՝ Пермский край), երկրամաս Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Պերմ քաղաքը։
Սահմանակից է Ռուսաստանի Կիրովի և Սվերդլովսկի մարզերի, ինչպես նաև Բաշկորտոստան, Ուդմուրթական և Կոմի հանրապետությունների հետ։


== Ծանոթագրություններ ==


== Արտաքին հղումներ ==
Պերմի երկրամասի պաշտոնական կայք Archived 2005-05-30 at the Wayback Machine.
Վարդան Հովսեփյան

Վարդան Հովսեփի Հովսեփյան (հոկտեմբերի 20, 1932(1932-10-20), Երևան, Հայկական ԽՍՀ, ԱԽՖՍՀ, ԽՍՀՄ), հայ թեթև ատլետ, մարզաձևը՝ գնդի հրում, սպորտի վաստակավոր վարպետ (1982)։ ՀԽՍՀ վաստակավոր մարզիչ (1982)։
Ավարտել է ֆիզիկական կուլտուրայի հայկական ինստիտուտը (1959)։ Ուսանողական համաշխարհային խաղերի կրկնակի (1954, 1957), ԽՍՀՄ ժողովուրդների սպարտակիադաների կրկնակի (1956, 1959), ԽՍՀՄ հնգակի (1954-56, 1958, 1959) չեմպիոն։ ԽՍՀՄ ութակի, ծածկած մարզասրահների Եվրոպայի (1961) ռեկորդակիր։ 1977-1994 թվականները աշխատել է ՀՀ կառավարությանն առընթեր ֆիզիկական կուլտուրայի, սպորտի և երիտասարդության հարցերի վարչությունում։ 1961 թվականին հայ մարզիկներից առաջինն է արժանացել «Սպորտային բացառիկ նվաճումների համար» ԽՍՀՄ մեծ ոսկե մեդալի։


== Ծանոթագրություններ ==
Ջեքսոն շրջան (Օրեգոն)

Ջեքսոն շրջան (անգլ.՝ Jackson County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 7.213 կմ² է, բնակչությունը՝ 203.206 մարդ (2010 թ. տվյալներով)։ Շրջկենտրոնն է Մեդֆորդ բնակավայրը։ Կազմավորվել է 1852 թ.։
Հաջիդիմովոյի համայնք

Անվան այլ կիրառումների համար տե՛ս՝ Հաջիդիմովո (այլ կիրառումներ)Հաջիդիմովոյի համայնք (բուլղար․՝ Община Хаджидимово), համայնք Բուլղարիայում։ Վարչականորեն գտնվում է Բլագոևգրադի մարզում։ Վարչական կենտրոնն է Հաջիդիմովո քաղաքը։
Համայնքի տարածքի մակերեսը կազմում է 333 կմ²։
Հաջիմոդովո համայնքի քմեթը (քաղաքապետ) ընտրությունների արդյունքում Լյուդմիլ Ասպարուխով Տերզիևն է։


== Բնակչություն ==
Ըստ 2018 թվականի մայիսի 15-ի մարդահամարի տվյալների՝ համայնքի բնակչությունը կազմում է 10 934 մարդ։


== Համայնքի կազմ ==
Համայնքի մեջ են մտնում հետևյալ բնակավայրերը՝

գյուղ Աբլանիցա
գյուղ Բեսլեն
գյուղ Բլատսկա
գյուղ Գայտանինովո
գյուղ Իլինդեն
գյուղ Կոպրիվլեն
գյուղ Լիկի
գյուղ Նովա Լովչա
գյուղ Նովո Լեսկի
գյուղ Պարիլ
գյուղ Պետրելիկ
գյուղ Սադովո
գյուղ Տեպլեն
գյուղ Տեշովո
քաղաք Հաջիդիմովո


== Ծանոթագրություններ ==


== Արտաքին հղումներ ==
Համայնքի պաշտոնական կայք
Description of Hadzhidimovo on en.journey.bg Archived 2020-09-18 at the Wayback Machine. (անգլ.)
Պրիեդոր (այլ կիրառումներ)

Պրիեդոր կարող է վերաբերվել.

Պրիեդոր, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Պրիեդոր, համայնք Բոսնիա և Հերցեգովինայի Սերբական Հանրապետություն վարչական կազմավորմում։
(5748) Դեյվբրին

(5748) Դեյվբրին (անգլ.՝ Davebrin), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 19-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,560264 ա. մ., առավելագույնը մոտենում է 2,1856 ա. մ. հեռավորության վրա և հեռանում 2,9349 ա. մ.։ Արեգակի շուրջ մեկ ամբողջական պտույտ է կատարում 1496,32 երկրային օրվա ընթացքում, իր ուղեծրով շարժվելով միջինում 0,24059 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5748) Դեյվբրին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գվալիոր

Գվալիոր, Գվալիյար (հինդի՝ ग्वालियर, Գվալիյար; անգլ.՝ Gwalior), Հնդկաստանի Մադհյա Պրադեշ  նահանգի մեծությամբ չորրորդ քաղաքը։ Տեղակայված է Ագրայից 122 կմ դեպի հարավ` երկաթգծերի հատման վայրում և կազմված է երեք պատմական կենտրոններից՝ Գվալիորա, Լաշկարա և Մորարա։ Բնակչությունը՝ 1 101 981 մարդ (2011)։  

Գվալիորը մեծ դեր է ունեցել Հյուսիսային Հնդկաստանի պատմության մեջ որպես Մալվա պատմական մարզի քաղաքական կենտրոն։ Սկզբից Գվալիոր է կոչվել 90 մետրանոց ժայռի հարթ գագաթի վրա գեղեցկորեն տեղակայված ամրոցը։ Այս կարևորագույն առևտրական ճանապարհների խաչմերուկում գտնվող ամրոցի գոյության մասին հայտնի է 6-րդ դարից։
Պատկառելի պատերի պաշտպանական հովանու տակ պահպանվել են 11-րդ դարի հնդկական ճարտարապետության վեց ապարանք, վեց եկեղեցի, մզկիթ, ութ ջրավազան և հազվագյուտ հուշարձաններ։ 15-րդ դարում ամրոցի պատերի վրա, ժայռերի մեջ փորվել են 18 մետր բարձրության հասնող հսկայական ջայնիստական արձաններ։
Գվալիորական ամրոցից 6 կմ դեպի հարավ տեղակայված է Լաշկար քաղաքը, որը 1810 թվականից ծառայում է որպես Սինդհիա մարատհական կայսերական դինաստիայի կեցավայր։ Այս դինաստիայի նախահայրը 1745 թվականին առանձնացավ Մարատհական միությունից և հիմնադրեց Գվալիորական կայսրությունը։ Նրա թոռ Մահադաջիի (կառավարել է 1761-94 թթ․) կալվածքները զբաղեցրել են Հյուսիսային Հնդկաստանի նշանակալի մասը`Դելիից մինչև Ջայպուր։
Անգլոմարատհական պատերազմի ժամանակ 1801 և 1818 թվականններին գվալիորական տիրակալները կորցրին իրենց տարածքների մի մասը։ 1780 և 1843 թվականներին բրիտանական զորքերը գրոհեցին Գվալիորական ամրոցը։ Հնդկական ժողովրդական ապստամբության ժամանակ ռաջան պահպանեց հավատը բրիտանական իշխանության նկատմամբ, սակայն նրա զինվորները ապստամբեցին։ Անգլիական միավորումները ևս մեկ անգամ գրավեցին ամրոցը, սակայն, ըստ 1886 թվականի ռաջայի հետ համաձայնության` վերատեղաբաշխվեցին Ջհանսիում։


== Ֆիզիկաաշխարհագրական բնութագիր ==
Գվալիորը տեղակայված է Մադհյա Պրադեշ նահանգի հյուսիսում՝ Դելիից 300 կմ հեռավորության վրա։ Միջին բարձրությունը ծովի մակարդակից՝ 197 մ։

ԿլիմաԳվալիորի կլիման մերձարևադարձային խոնավ է (համաձայն Կյոպպենի կլիմաների դասակարգման)։ Ամառը տևում է մարտից հունիսի սկիզբ, մուսսոնային եղանակը՝ հունիսի վերջից հոկտեմբերի սկիզբ, չոր հով ձմեռը տևում է նոյեմբերի սկզբից փետրվարի վերջ։ Առավելագույն ջերմաստիճանը ՝ 48 °C,  նվազագույնը՝ −1 °C։
Հոկտեմբերի վերջից փետրվարի սկիզբը քաղաք այցելելու ամենալավ ժամանակն է։


== Բնակչություն ==
2011 թվականին Հնդկաստանում իրականացված մարդահամարի համաձայն Գվալիորի բնակչությունը կազմել է 1 053 505 մարդ։ Սեռերի հարաբերակցությունը` 878 կին` 1000 տղամարդուն։ Կրթական մակարդակը՝ 85,20 %։


== Հիմնական տեսարժան վայրեր ==

Գվալիորի նավահանգիստ, որտեղից բացվում է քաղաքի համայնապատկերը
Հաուս Մուհամեդի դամբարան և ոչ շատ հեռու տեղակայված հայտնի երաժիշտ Թանսենի դամբարան։


== Ծանոթագրություններ ==
Շողակաթ (հեռուստաալիք)

Անվան այլ կիրառումների համար տե՛ս՝ Շողակաթ (այլ կիրառումներ)Շողակաթ, հայկական համազգային հոգևոր-մշակութային ուղղվածություն ունեցող հեռուստաալիք, կենտրոնանում է կրոնական, ինչպես նաև ընտանեկան և գիտահետազոտական թեմատիկային։
Հեռուստաընկերությունը հիմնվել է 1998 թվականին Երևանում Ն.Ս.Օ.Տ.Տ. Ամենայն Հայոց Կաթողիկոս Գարեգին Բ (այն ժամանակ արքեպիսկոպոս Գարեգին Ներսիսյան) կողմից՝ Հայ Առաքելական եկեղեցու գործունեությունը լուսաբանելու և քարոզչությունն ակտիվացնելու նպատակով։ 1999 թվականին, Երբ Գարեգին II ընտրվեց որպես կաթողիկոս, հեռուստաալիքի գրասենյակը տեղափոխվեց Վաղարշապատ և դարձավ Սուրբ Էջմիածնի լրատվական ծառայության գործակալության մասը։
Սեփական հեռուստաալիքով եթեր է հեռարձակվում 2002 թ. նոյեմբերից, եթերը տարածվում է Հայաստանի և Արցախի գրեթե ողջ տարածքով։ Հեռուստաալիքը նաև հասանելի է Interactive, Eurocable և Ucom մալուխային հեռուստատեսության բաժանորդներին, հասանելի է մոտ 2 միլիոն բնակչության համար։
2010 թ. դեկտեմբերին Հայաստանի Հեռուստառադիոյի կոմիտեի լիցենզավորման մրցույթին մասնակցելուց հետո պարտվել է, որից հետո շարունակել է իր եթերը հեռարձակել Հայաստանի հանրային հեռուստաընկերության «Արարատ» ալիքի եթերում։
Ընկերության գործագիր տնօրենն է Մանյա Ղազարյանը։


== Ծանոթագրություններ ==


== Արտաքին հղումներ ==
Պաշտոնական կայք
Հայ դրամագիտական հանդես

Հայ դրամագիտական հանդես, եռամսյա պարբերական։ ԱՄՆ-ի հայ դրամագիտական ընկերակցության օրգան։ Լույս է տեսնում 1975 թվականից, Փիքո Ռիվերայում (Կալիֆոռնիա)։ Խմբագիր՝ Ե. Ներսեսյան։ Նյութերը (հայերեն և անգլերեն) նվիրված են հայկական դրամների ստեղծման պատմությանը, դրանց նկարագրությանը և շրջանառության ոլորտներին, Տիգրան Բ Մեծի շրջանի Հայաստանի, անտիկ աշխարհի և Բյուզանդական կայսրության դրամական համակարգերին, Հայաստանի տարածքում հատված այլ պետությունների դրամներին։
Դիմիտրի Ռոստովցու եկեղեցի (Դոնի Ռոստով)

Դիմիտրի Ռոստովցու եկեղեցի (ռուս.՝ Церковь Димитрия Ростовского), ուղղափառ տաճար Ռուսաստանի Դոնի Ռոստով քաղաքում։ Նվիրված է Ռուս ուղղափառ եկեղեցու մետրոպոլիտ, սրբերի շարքին դասված Դիմիտրի Ռոստովցուն։ Կառուցվել է 2000-2008 թվականներին ճարտարապետ Ժ. Պ. Վոլոշինայի նախագծով։ Ենթարկվում է Մոսկվայի պատրիարքարանի Ռոստովի և Նովոչերկասկի թեմին։


== Նախապատմություն ==
Դիմիտրի Ռոստովցու եկեղեցին այդ սրբին նվիրված առաջին տաճարը չէ Դոնի Ռոստովում։ 1751 թվականին քաղաքում կառուցվել է մատուռ, որը 1761 թվականին, Վորոնեժի և Ելեցի եպիսկոպոս Կիրիլի օրհնությամբ և սուրբ Դիմիտրի Սոմովի ամրոցի պարետ գեներալ-մայորի համաձայնությամբ, ստացել է եկեղեցու կարգավիճակ։ Սակայն 1786 թվականին այս եկեղեցին խիստ խարխլվեց, և այդ պատճառով տեղական իշխանությունները որոշեցին այն փակել։ 1796 թվականին Դիմիտրիի եկեղեցին քանդվեց, իսկ նրա պիտանի շինանյութից Աստվածածնի եկեղեցուն կից կառուցվեց կողմնասեղան հանուն սուրբ Դիմիտրի Ռոստովցու։


== Պատմություն ==
Նոր ուղղափառ ծուխը Դոնի Ռոստով քաղաքում կազմավորվել է մոտավորապես 2000 թվականին։ 2000 թվականի հոկտեմբերի 4-ին Ռոստովի արքեպիսկոպոս Պանտելեիմոնը (Դոլգանով) դրեց Դիմիտրի Ռոստովցու ապագա տաճարի հիմքի առաջին քարը։ Տաճարը կառուցվել է մոտավորապես ութ տարի։ 2001 թվականին հուլիսին կառուցվող տաճարին կից հիմնադրվել է ժամանակավոր ծխական համայնք։
2004 թվականի սեպտեմբերի 17-ին արքեպիսկոպոս Պանտելեիմոնը կրկին այցելել է կառուցվող եկեղեցու վայրը և օծել է նրա գմբեթներն ու խաչերը։ Դրանից հետո տաճարի կառուցումն ավարտվել է, և այն սկսել է իր գործունեությունը, թեև փոքր շինարարական և դեկորացիոն աշխատանքները շարունակվել են մինչև 2008 թվականը։ Նույն 2004 թվականին տաճարին կից բացվել է եկեղեցական-ծխական դպրոց։
Դիմիտրի Ռոստովցու եկեղեցուն կից գործում է նաև բարեգործական ճաշարան։ Տաճարի ղեկավարությունն ակտիվորեն համագործակցում է Ռոստովի գավառագիտության մարզային թանգարանի, ինչպես նաև տեղական զանգվածային լրատվության միջոցների հետ։


== Հովիվներ ==
Ալեքսանդր Պյատնիցկի


== Ծանոթագրություններ ==
Ալեքսանդրովսկի (Օբլիվսկի շրջան)

Անվան այլ կիրառումների համար տե՛ս՝ Ալեքսանդրովսկի (այլ կիրառումներ)Ալեքսանդրովսկի (ռուս.՝ Александровский ), գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում։ Ալեքսանդրովսկոյե գյուղական համայնքի վարչական կենտրոնն է։
Դրեմլյուգի (գյուղ, Լեբեդինի շրջան)

Դրեմլյուգի (ուկրաիներեն՝ Дремлюги), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Դրեմլյուգի գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1927) Սուվանտո

(1927) Սուվանտո (անգլ.՝ Suvanto), աստերոիդ աստերոիդների հիմնական գոտում։ Հայտնաբերվել է 1936 թվականի մարտի 18-ին Ռաֆաել Սուվանտոյի կողմից Տուրկուում։
Միջին հեռավորությունը Արեգակից կազմում է 2,652176 ա. մ., առավելագույնը մոտենում է 2,2604 ա. մ. հեռավորության վրա և հեռանում 3,0439 ա. մ.։ Արեգակի շուրջ մեկ ամբողջական պտույտ է կատարում 1577,62 երկրային օրվա ընթացքում, իր ուղեծրով շարժվելով միջինում 0,228192 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1927) Սուվանտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հակոբ Պապիկյան

Հակոբ Պապիկյան (հայտնի է նաև որպես Ժակ օգոստոսի 26, 1979(1979-08-26), Երևան, Հայկական ԽՍՀ, ԽՍՀՄ), հայ հաղորդավար և պրոդյուսեր։
1995 թվականին ավարտել է Երևանի թիվ 194 միջնակարգ դպրոցը։ 1995-1999 թվականներին սովորել է Հայաստանի ագրարային համալսարանի ճարտարագիտական ֆակուլտետում։
1998-1999 թվականներին աշխատել է Հայաստանի Հանրային ռադիոյում` որպես հաղորդավար։ 1999 թվականին «Այգ» հեռուստաալիքով վարել է «Կինոդար» ծրագիրը։ 2003-2009 թվականներին եղել է «Ոսկե քնար» հեռուստա-ռադիոերաժշտական նախագծի հեղինակը, պրոդյուսերը և վարողը։ 2004 թվականից հանդես է գալիս տարբեր միջոցառումների, նախագծերի, համերգային, կառավարական ծրագրերի կազմապերպիչ և հանդիսավար։ 2009-2010 թվականներին հեղինակել և վարել է Հայաստանի Հանրային հեռուստաընկերության «Բենեֆիս» համերգային նախագիծը։ 2001 թվականից աշխատում է «Ռադիո Վան» ռադիոկայանում՝ որպես խմբագիր և հաղորդավար։ 2004-2005 թվականներին և 2009 թվականից վարում է «Կենտրոն» հեռուստաընկերության առավոտյան ծրագիրը։


== Ծանոթագրություններ ==
Ախալաանի

Ախալաանի (վրաց.՝ ახალაანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1060 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 13 մարդ։


== Ծանոթագրություններ ==
Oh My Girl-ի սկավառակագրություն

Հարավկորեական գըրլ բենդ Oh My Girl-ի սկավառակագրությունը ներառում է իր մեջ երեք ստուդիական ալբոմներ, յոթ մինի ալբոմ, տասներեք սինգլ և տասներկու տեսահոլովակ։ Խումբը ձևավորվել է 2015 թվականին` WM Entertainment ընկերության կողմից։


== Ալբոմներ ==


=== Վերահրատարակում ===


=== Սինգլ-ալբոմներ ===


== Մինի ալբոմներ ==


== Սինգլներ ==


=== Պրոմոսինգլներ ===


== Համագործակցություններ ==


=== Սաունդթրեքներ ===


== Տեսագրություն ==


== Նշումներ ==


== Ծանոթագրություններ ==
Սիգնալ (գյուղ, Կազատինի շրջան)

Սիգնալ (ուկրաիներեն՝ Сигнал), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1826 թվականին։
2001 թվականի տվյալներով Սիգնալ գյուղում բնակվում էր 796 մարդ։ Բնակավայրը զբաղեցնում է 11,48 կմ² տարածք։ Բնակչության խտությունը կազմում էր 69,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արժեքաբանություն

Արժեքաբանություն, աքսիոլոգիա (հունարեն՝ άξία - արժեք, հունարեն՝ λόγΟς - բան, խոսք, բառացի՝ ուսմունք արժեքների մասին), իդեալիստական ուսմունք արժեքների մասին, լայն տարածում է գտել 20-րդ դ․ բուրժուական փիլիսոփայական ուղղություններում։ Սկիզբ առնելով նեոկանտականության բադենյան դպրոցի շրջանակներում՝ արժեքաբանությունը տեսական և գործնական մտածողության (գիտության և աշխարհայացքի) Կանտի անտինոմիան փորձում է լուծել բացարձակացնելով աշխարհի արժեքային իմաստավորումը և ընդունելով տեսական ճանաչողության նկատմամբ նրա տրամաբանական առաջնությունը։ Սրանով հերքվում է ճանաչողության օբյեկտիվ բովանդակությունը, ճշմարտությունը դիտվում է որպես «գիտակցության նորմատիվություն», որը որոշվում է ապրիոր, արժեքների իրական գոյությունից անկախ։ Իրական կապակցություններից արժեքների կտրման, նրանց բացարձակացման այս գիծը հետագա զարգացում է ստանում արժեքաբանության օբյեկտիվ իդեալիստական տարատեսակներում (Ն․ Հարտման, Մ․ Շելեր, Ջ․ Սանտայանա, Ա․ Զ․ Մուռ) ։ Նեոթոմիստները ձգտում են արժեքների հիերարխիկ համակարգերի կառուցման, արժեքային կատեգորիաների ապապատմական բովանդակության հայտնաբերման միջոցով բացահայտել մարդու և հասարակության գոյության հավերժական իմաստը։ Սրանով արժեքաբանությունը մերձենում է թելեոլոգիային։ Աժեքաբանության սուբյեկտիվ իդեալիստական տարատեսակներում (նեոպոզիտիվիզմ, սոցիոլոգիական պոզիտիվիզմ, պրագմատիզմ) արժեքները դիտվում են իբրև սուբյեկտի հոգեբանական վիճակը արտահայտող հավանության կամ մերժման ռեակցիաներ։ Արժեքների նման «փաստականացման» հետևանքով նրանց ուսումնասիրությունը մնում է ֆենոմենալ-նկարագրական մակարդակի վրա։ Գիտական տեսակետից անիմաստ է համարվում արժեքների օբյեկտիվ հիմնավորման խնդիրը, բացառվում է արժեքավորման հանրանշանակ չափանիշների մշակման հնարավորությունը։ Դրանով իսկ մի նոր կողմից ընդգծվում է գիտության և աշխարհայացքի անհամատեղելիությունը, արդարացվում է քաղաքական, իրավական, բարոյական և գեղագիտական նորմերի ռելյատիվիստական ըմբռնումը։ Արժեքների էության մարքսիստական ըմբռնումը մերժում է ինչպես արժեքային հատկանիշների բացարձականացումը, այնպես էլ նրանց ձուլումը սուբյեկտի մեջ։ Առարկայի նշանակալիությունը նրանից կտրված մի հատուկ էություն չէ, ոչ էլ գնահատող գիտակցության արգասիք։ Այն ձևավորվում է հասարակական պրակտիկայի ընթացքում՝ պայմանավորված է ինչպես մարդկանց շահերով ու պահանջմունքներով, այնպես էլ դրանց նկատմամբ գնահատվող առարկաների ռեալ հարաբերությամբ։ Գնահատման և պարտադրման նորմատիվ սկզբունքների բովանդակությունը հարաբերական է՝ կախված հասարակական կյանքի պատմական պայմաններից, ինչպես նաև տարբեր սոցիալական խմբերի հասարակակն կեցության առանձնահատկություններից։ Այսպիսով, մերժվում է պատմական իրականությունից դուրս արժեքների չափանիշը՝ տեսնելով այն հենց հասարակության վերընթաց զարգացման օբյեկտիվ օրինաչափության մեջ, որի գիտական ճանաչումն էլ հնարավորություն է տալիս մշակելու ճշմարիտ աշխարհայացք, հիմնավորելու առաջադեմ հասարակական նորմեր և իդեալներ։ 


== Աղբյուրներ ==
Գնահատականներ և արժեքներ։
Cultura: International Journal of Philosophy of Culture and Axiology
Axiology.org.uk
Նիրան

Նիրան, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ուստ-Օլենյոկ

Ուստ-Օլենյոկ (ռուս.՝ Усть-Оленёк), գյուղ Ռուսաստանի Սախա-Յակուտիայի հանրապետության Բուլունսկի ուլուսի կազմում։
Բնակչությունը վերջին գրանցված տվյալներով կազմում էր 80 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուկե (գյուղ, Կաառմա շրջան)

Անվան այլ կիրառումների համար տե՛ս՝ ԿուկեԿուկե (էստ․՝ Kuke), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սանժարովկա (գյուղ, Չիշմինսկի շրջան)

Անվան այլ կիրառումների համար տե՛ս՝ Սանժարովկա (այլ կիրառումներ)Սանժարովկա (ռուս.՝ Санжаровка, բաշկիրերեն՝ Санжарозка), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 187 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)